b'\n_START_ARTICLE_\nSarg\xc3\xb5lana Ignatjeva\n_START_PARAGRAPH_\nSarg\xc3\xb5lana Semjonovna Ignatjeva (vene keeles \xd0\xa1\xd0\xb0\xd1\x80\xd0\xb3\xd1\x8b\xd0\xbb\xd0\xb0\xd0\xbd\xd0\xb0 \xd0\xa1\xd0\xb5\xd0\xbc\xd1\x91\xd0\xbd\xd0\xbe\xd0\xb2\xd0\xbd\xd0\xb0 \xd0\x98\xd0\xb3\xd0\xbd\xd0\xb0\xd1\x82\xd1\x8c\xd0\xb5\xd0\xb2\xd0\xb0; s\xc3\xbcndinud 24. juunil 1963 Njurba rajoonis Jakuudi ANSV-s) on jakuudi haridustegelane ja pedagoogikateadlane, k\xc3\xb5rgkooli rektor._NEWLINE_Ta on 2008. aastast Arktika Riikliku Kunstide ja Kultuuri Instituudi rektor. Ta on instituudi kultuurim\xc3\xa4ned\xc5\xbemendi kateedri dotsent ja kaitsnud pedagoogikakandidaadi kraadi.\n_START_SECTION_\nHaridustee ja t\xc3\xb6\xc3\xb6k\xc3\xa4ik\n_START_PARAGRAPH_\nIgnatjeva l\xc3\xb5petas 1985. aastal Komsomolski Amuuri \xc3\xa4\xc3\xa4res Riikliku Pedagoogilise Instituudi vene keele ja kirjanduse erialal. 2007. aastal l\xc3\xb5petas ta Venemaa F\xc3\xb6deratsiooni Presidendi juures asuva Venemaa Riigiteenistuse Akadeemia erialal "riiklik- ja munitsipaaljuhtimine", spetsialiseerudes Venemaa P\xc3\xb5hja sotsiaalarengu juhtimisele._NEWLINE_Aastatel 2000\xe2\x80\x932008 t\xc3\xb6\xc3\xb6tas ta Arktika Riiklikus Kunstide ja Kultuuri Instituudis dekaanina. 2008. aastal valiti ta rektoriks.'